Ehdotus: neuvoston päätös Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Moldovan tasavallan puitesopimusta Moldovan tasavallan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta /* KOM/2010/0192 lopull. - NLE 2010/0103 */





[pic] | EUROOPAN KOMISSIO | Bryssel 30.4.2010 KOM(2010)192 lopullinen 2010/0103 (NLE) Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Moldovan tasavallan puitesopimusta Moldovan tasavallan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta (komission esittämä) PERUSTELUT Tiettyjen Euroopan unionin ohjelmien ja virastojen avaaminen asteittain Euroopan naapuruuspolitiikan kumppanimaille on yksi monista toimenpiteistä, joilla Euroopan naapuruuspolitiikan avulla tuetaan uudistuksia, nykyaikaistamista ja siirtymävaihetta unionin naapurialueilla. Asiaa käsitellään komission tiedonannossa[1] yleisestä toimintamallista Euroopan naapuruuspolitiikan piiriin kuuluvien maiden osallistumiselle yhteisön virastojen ja ohjelmien toimintaan. Neuvosto hyväksyi toimintamallin 5. maaliskuuta 2007[2]. Tiedonannon ja neuvoston päätelmien pohjalta neuvosto antoi komissiolle 18. kesäkuuta 2007 ohjeet[3] Algerian, Armenian, Azerbaidžanin, Egyptin, Georgian, Israelin, Jordanian, Libanonin, Marokon, Moldovan, palestiinalaishallinnon, Tunisian ja Ukrainan kanssa tehtävien puitesopimusten neuvottelemista varten. Puitesopimuksissa esitetään yleiset periaatteet näiden maiden osallistumiselle yhteisön ohjelmiin. Kesäkuussa 2007 kokoontunut Eurooppa-neuvosto[4] vahvisti uudelleen Euroopan naapuruuspolitiikan äärimmäisen suuren merkityksen. Se hyväksyi yleisten asioiden ja ulkosuhteiden neuvoston 18. ja 19. kesäkuuta pidetylle kokoukselle toimitetun puheenjohtajavaltion tilannekatsauksen[5] sekä siihen liittyvät neuvoston päätelmät[6]. Katsauksessa muistutetaan, että neuvosto antaa ohjeet lisäpöytäkirjojen neuvottelemista varten ja että pöytäkirja neuvotellaan kumppanimaista todennäköisesti ensimmäiseksi Israelin, Marokon ja Ukrainan kanssa. Israelin kanssa käydyt neuvottelut saatiin päätökseen syyskuussa 2007, ja pöytäkirja allekirjoitettiin huhtikuussa 2008[7]. Marokon kanssa neuvottelut on saatu päätökseen, Ukrainan kanssa niitä jatketaan. Päätös neuvottelujen aloittamisesta Moldovan tasavallan kanssa tehtiin maaliskuussa 2008, ja neuvottelut on sittemmin saatu päätökseen komissiota tyydyttävällä tavalla. Moldovan tasavallan kanssa neuvotellun pöytäkirjan teksti on liitteenä. Liitteenä on komission ehdotus neuvoston päätökseksi pöytäkirjan allekirjoittamisesta ja väliaikaisesta soveltamisesta. Pöytäkirja sisältää puitesopimuksen yleisistä periaatteista, joilla säädellään Moldovan tasavallan osallistumista unionin ohjelmiin. Se sisältää vakiomääräyksiä, joita on tarkoitus soveltaa kaikkiin niihin Euroopan naapuruuspolitiikan kumppanimaihin, joiden kanssa tehdään vastaava pöytäkirja. Neuvotellun tekstin mukaisesti sopimuspuolet soveltavat pöytäkirjan määräyksiä väliaikaisesti sen allekirjoituspäivästä. Euroopan unionin toiminnasta tehdyn sopimuksen 218 artiklan 6 kohdan a alakohdan mukaisesti pöytäkirjalle on saatava Euroopan parlamentin hyväksyntä. Samanaikaisesti komissio esittää ehdotuksen neuvoston päätökseksi pöytäkirjan tekemisestä. Neuvostoa pyydetään hyväksymään oheiset päätösehdotukset. 2010/0103 (NLE) Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Moldovan tasavallan puitesopimusta Moldovan tasavallan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 19, 114, 168, 169 ja 172 artiklan, 173 artiklan 3 kohdan sekä 188, 192 ja 352 artiklan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa, ottaa huomioon Euroopan komission ehdotuksen, sekä katsoo seuraavaa: 1. Neuvosto valtuutti komission 18 päivänä kesäkuuta 2007 neuvottelemaan Moldovan tasavallan kanssa tehtyyn kumppanuus- ja yhteistyösopimukseen liitettävän pöytäkirjan puitesopimuksesta, jossa esitetään maan osallistumista unionin ohjelmiin säätelevät yleiset periaatteet. 2. Neuvottelut on saatu päätökseen komissiota tyydyttävällä tavalla. 3. Pöytäkirja olisi allekirjoitettava unionin ja sen jäsenvaltioiden puolesta sillä varauksella, että se tehdään lopullisesti myöhemmin. 4. Moldovan tasavallan kanssa neuvotellun pöytäkirjan 10 artiklassa määrätään pöytäkirjan väliaikaisesta soveltamisesta ennen sen voimaantuloa, ON HYVÄKSYNYT TÄMÄN PÄÄTÖKSEN: 1 artikla Komissio valtuutetaan allekirjoittamaan unionin puolesta Euroopan yhteisöjen ja niiden jäsenvaltioiden sekä Moldovan tasavallan kumppanuuden perustamisesta tehtyyn kumppanuus- ja yhteistyösopimukseen liitettävä pöytäkirja Euroopan unionin ja Moldovan tasavallan puitesopimuksesta, jossa esitetään Moldovan tasavallan osallistumista unionin ohjelmiin koskevat yleiset periaatteet, sekä nimeämään henkilöt, joilla on valtuudet allekirjoittaa pöytäkirja. Pöytäkirjan teksti on tämän päätöksen liitteenä. 2 artikla Pöytäkirjaa sovelletaan väliaikaisesti sen allekirjoittamispäivästä sillä varauksella, että se tehdään lopullisesti myöhemmin. 3 artikla Tämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja PÖYTÄKIRJA Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimukseen Euroopan unionin ja Moldovan tasavallan puitesopimuksesta, jossa esitetään Moldovan tasavallan osallistumista unionin ohjelmiin koskevat yleiset periaatteet EUROOPAN UNIONI, jäljempänä ’unioni’, ja Moldovan tasavalta, jäljempänä ’Moldova’, jotka katsovat seuraavaa: 5. Moldova teki Euroopan yhteisöjen ja niiden jäsenvaltioiden kanssa 28 päivänä marraskuuta 1994 kumppanuus- ja yhteistyösopimuksen kumppanuuden perustamisesta (Euroopan yhteisöjen virallinen lehti L 181, 24.6.1998). 6. Brysselissä 17 ja 18 päivänä kesäkuuta 2004 kokoontunut Eurooppa-neuvosto suhtautui myönteisesti komission tekemiin Euroopan naapuruuspolitiikkaa koskeviin ehdotuksiin ja vahvisti neuvoston asiasta 14 päivänä kesäkuuta 2004 tekemät päätelmät. 7. Neuvosto on sittemmin antanut useaan otteeseen kyseistä politiikkaa tukevia päätelmiä. 8. Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa komission tiedonannossa (KOM(2006) 724 lopullinen) esitellylle yleiselle ja kokonaisvaltaiselle toimintamallille, joka mahdollistaa Euroopan naapuruuspolitiikan piiriin kuuluvien maiden osallistumisen yhteisön virastojen toimintaan ja yhteisön ohjelmiin maiden omien ansioiden perusteella edellyttäen, että asianomainen oikeusperusta sallii osallistumisen. 9. Moldova on ilmaissut halunsa osallistua useisiin unionin ohjelmiin. 10. Moldovan osallistumista ohjelmiin koskevista erityisehdoista, rahoitusosuudesta sekä raportointi- ja arviointimenettelyistä olisi määrättävä unionin puolesta toimivan Euroopan komission ja Moldovan välisillä ohjelmakohtaisilla sopimuksilla, OVAT SOPINEET SEURAAVAA: 1 artikla Moldova saa osallistua kaikkiin nykyisiin ja tuleviin unionin ohjelmiin, jotka ovat kyseisten ohjelmien perustamista koskevien säännösten mukaisesti sille avoimia. 2 artikla Moldovan on maksettava Euroopan unionin yleiseen talousarvioon sille ohjelmiin osallistumisesta määräytyvä rahoitusosuus. 3 artikla Moldovan edustajat voivat osallistua tarkkailijoina Moldovaa koskevien asioiden käsittelyyn hallintokomiteoissa, jotka vastaavat niiden ohjelmien seurannasta, joiden rahoitukseen Moldova osallistuu. 4 artikla Moldovan osallistujien esittämiin hankkeisiin ja aloitteisiin sovelletaan mahdollisuuksien mukaan samoja edellytyksiä, sääntöjä ja menettelyjä kuin asianomaisissa ohjelmissa sovelletaan jäsenvaltioihin. 5 artikla Moldovan ohjelmiin osallistumista koskevista erityisehdoista, maksettavasta rahoitusosuudesta sekä raportointi- ja arviointimenettelyistä määrätään unionin puolesta toimivan komission ja Moldovan toimivaltaisten viranomaisten välisellä ohjelmakohtaisella sopimuksella (yhteisymmärryspöytäkirja). Jos Moldova hakee johonkin tiettyyn unionin ohjelmaan osallistumista varten unionin ulkomaanapua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 3 artiklan nojalla tai muun sellaisen tulevaisuudessa mahdollisesti annettavan asetuksen nojalla, jossa säädetään unionin ulkomaanavun antamisesta Moldovalle, ehdot unionin tuen käytölle Moldovassa määritellään rahoitussopimuksessa noudattaen erityisesti asetuksen (EY) N:o 1638/2006 20 artiklaa. 6 artikla Kussakin 5 artiklan nojalla tehdyssä yhteisymmärryspöytäkirjassa määrätään yhteisön varainhoitoasetuksen mukaisesti, että Euroopan komissio, Euroopan petostentorjuntavirasto ja Euroopan tilintarkastustuomioistuin suorittavat varainhoidon valvonnan, tilintarkastukset tai muut tarkastukset, myös hallinnolliset tutkimukset, tai ne suoritetaan kyseisten elinten alaisuudessa. Varainhoidon valvonnasta, tilintarkastuksista, hallinnollista toimenpiteistä, seuraamuksista ja perinnästä laaditaan yksityiskohtaiset määräykset, joiden nojalla komissiolle, Euroopan petostentorjuntavirastolle ja tilintarkastustuomioistuimelle myönnetään toimivalta, joka vastaa niiden toimivaltaa unioniin sijoittautuneiden edunsaajien tai toimeksisaajien suhteen. 7 artikla Tätä puitesopimuksesta tehtävää pöytäkirjaa sovelletaan sen ajan, jonka Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimus on voimassa. Unioni ja Moldova allekirjoittavat ja hyväksyvät pöytäkirjan omien menettelyjensä mukaisesti. Kumpi tahansa sopimuspuoli voi irtisanoa pöytäkirjan kirjallisella ilmoituksella toiselle sopimuspuolelle. Pöytäkirjan voimassaolo päättyy kuuden kuukauden kuluttua tällaisesta ilmoituksesta. Pöytäkirjan voimassaolon päättyminen kumman tahansa sopimuspuolen irtisanomisen johdosta ei vaikuta 5 ja 6 artiklan määräysten mukaisiin tarkastuksiin ja valvontaan. 8 artikla Sopimuspuolet voivat tarkastella pöytäkirjan täytäntöönpanoa Moldovan tosiasiallisen, yhteen tai useampaan unionin ohjelmaan osallistumisen perusteella viimeistään kolmen vuoden kuluttua pöytäkirjan voimaantulopäivästä ja sen jälkeen kolmen vuoden välein. 9 artikla Tätä pöytäkirjaa sovelletaan alueisiin, joilla sovelletaan Euroopan unionista ja Euroopan unionin toiminnasta tehtyjä sopimuksia niissä määrätyin edellytyksin, ja Moldovan alueeseen. 10 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen diplomaattiteitse voimaantulon edellyttämien menettelyjensä päätökseen saattamisesta. Sopimuspuolet sopivat soveltavansa pöytäkirjan määräyksiä väliaikaisesti allekirjoituspäivästä ennen sen voimaantuloa riippumatta siitä, onko niiden sisäiset menettelyt saatu päätökseen, ja sillä varauksella, että pöytäkirja tehdään lopullisesti myöhemmin. 11 artikla Tämä pöytäkirja laaditaan kahtena kappaleena kaikilla sopimuspuolten virallisilla kielillä. Tekstin jokainen kielitoisinto on yhtä todistusvoimainen. 12 artikla Tämä pöytäkirja on erottamaton osa kumppanuuden perustamisesta tehtyä Euroopan yhteisöjen ja niiden jäsenvaltioiden sekä Moldovan tasavallan kumppanuus- ja yhteistyösopimusta. Tehty Brysselissä [päiväys]. Moldovan tasavallan hallituksen puolesta Euroopan unionin puolesta [1] KOM(2006) 724 lopullinen, 4.12.2006. [2] Yleisten asioiden ja ulkosuhteiden neuvoston päätelmät, 5.3.2007. [3] Neuvoston päätös (rajoitettu jakelu), jolla komissio valtuutetaan neuvottelemaan pöytäkirjat […], asiakirja 10412/07. [4] Puheenjohtajavaltion päätelmät, Bryssel 21. ja 22.6.2007, asiakirja 11177/07. [5] Euroopan naapuruuspolitiikan lujittaminen – puheenjohtajavaltion tilannekatsaus, asiakirja 10874/07. [6] Euroopan naapuruuspolitiikan lujittaminen – yleisten asioiden ja ulkosuhteiden neuvoston päätelmät, 18.6.2007, asiakirja 11016/07. [7] EUVL L 129, 17.5.2008, s. 40.